Πολυκριτηριακή σύγκριση εναλλακτικών προτάσεων σχεδιασμού της "Υποθαλάσσιας Αρτηρίας Θεσσαλονίκης"
Creators: name: Τέγος, Νικόλαος Ιωάννη
Publisher: name: Aristotle University of Thessaloniki
Year: 2012
Subjects: Υποθαλάσσια Αρτηρία
Συγκριτική αξιολόγηση
Πολυκριτηριακή ανάλυση
Underwater Road Artery
Comparative evaluation
Multi-criteria analysis

description: Το έργο μεγάλης κλίμακας της «Υποθαλάσσιας Αρτηρίας Θεσσαλονίκης» αφορά την κατασκευή μιας οδικής αρτηρίας που προορίζεται να παρακάμψει το κέντρο της Θεσσαλονίκης από την πλευρά του Θερμαϊκού Κόλπου μέσω υποθαλάσσιας σήραγγας, ώστε να το αποσυμφορήσει από τις διαμπερείς μετακινήσεις που λαμβάνουν χώρα μέσω αυτού, από τη μία πλευρά της πόλης προς την άλλη. Το έργο στοχεύει στο να συμβάλει αποφασιστικά στην ανακούφιση της κυκλοφοριακής συμφόρησης ολόκληρου του κεντρικού τομέα της πόλης, στη μείωση της αέριας ρύπανσης και γενικά στη βελτίωση της ποιότητας ζωής στην πόλη. Στην παρούσα Διπλωματική Εργασία εξετάζονται συγκριτικά δύο εναλλακτικές προτάσεις σχεδιασμού του έργου, οι οποίες πραγματοποιήθηκαν σε διαφορετικές χρονικές περιόδους. Η πρώτη πρόταση σχεδιασμού του έργου υλοποιείται με υποθαλάσσια σήραγγα που έχει το ένα άκρο της στο λιμάνι της πόλης στα δυτικά, ενώ καταλήγει δια μέσου του Θερμαϊκού στο ξενοδοχείο «Μακεδονία Παλλάς» στα κεντρο-ανατολικά. Από την άλλη, η δεύτερη εξεταζόμενη πρόταση έχει περίπου κοινό τμήμα με την πρώτη μέχρι ενός σημείου της, προβλέπει όμως σημαντική επέκταση του έργου, τόσο με πρόσθετο υποθαλάσσιο τμήμα όσο κυρίως μέσω πλωτής αρτηρίας η οποία διασχίζει το Θερμαϊκό και καταλήγει στην ανατολική Θεσσαλονίκη στην περιοχή της Καλαμαριάς, λειτουργώντας εν μέρει ως περιφερειακός δακτύλιος της πόλης από την πλευρά της θάλασσας. Αντικείμενο της Διπλωματικής αποτελεί η συγκριτική αξιολόγηση αυτών των δύο εναλλακτικών προτάσεων που παρουσιάζουν αρκετά διαφορετικό σχεδιασμό, στόχευση, μέγεθος, κόστος αλλά και διαφορετικές επιπτώσεις για την πόλη. Η συγκριτική αξιολόγηση γίνεται με εφαρμογή πολυκριτηριακής ανάλυσης και συγκεκριμένα της μεθόδου της Αναλυτικής Ιεραρχικής Διαδικασίας (ΑΙΔ). Κατά την πολυκριτηριακή ανάλυση δομείται η ιεραρχία του προβλήματος και εισάγονται κατάλληλα κριτήρια σχετικά με τους βασικότερους τομείς επιπτώσεων από οδικά έργα μεγάλης κλίμακας, τα οποία και σταθμίζονται. Βάσει του βαθμού ανταπόκρισής τους σε αυτά τα σταθμισμένα κριτήρια, οι δύο προτάσεις αξιολογούνται με συστηματικό τρόπο και, μέσω του αλγορίθμου της ΑΙΔ, λαμβάνουν τις τελικές τους βαθμολογίες. Προκύπτει συνεπώς ότι η πρόταση με τη μεγαλύτερη βαθμολογία είναι η δεύτερη εξ αυτών, όντας έτσι και η επιλέξιμη προς υλοποίηση. Στο τέλος της διεργασίας πραγματοποιείται ανάλυση ευαισθησίας ως προς τα κριτήρια αξιολόγησης, ώστε να ελεγχθεί περισσότερο η εγκυρότητα του αποτελέσματος. Όντως, αυτή επικυρώνει την επικράτηση της δεύτερης πρότασης σχεδιασμού.
description: The large-scale project of “Thessaloniki Underwater Road Artery” provides the construction of an underwater tunnel, which is intended to bypass the congested center of Thessaloniki, by the side of Thermaic Gulf, in order to decongest it, by taking on the most of the East-West car traffic which currently has to cross the city center. The Project aims to contribute decisively to the alleviation of traffic congestion in the whole central city, to the reduction of air pollution and generally to the improvement of quality of life in the city. In the present Study two alternative design concepts of the Project, proposed in different periods, are comparatively examined. The first design concept of the Project consists of an underwater tunnel across the Thermaic Gulf, whose western end will be at the port area in West Thessaloniki, while the eastern end will be close to the “Makedonia Pallas” hotel, in Central East Thessaloniki. On the other hand, the second concept that is examined has an initial part which is quite similar to the first Project, yet it provides a significant extension of the whole project; This is achieved by an additional underwater tunnel, and by a long floating bridge, which ends up in East Thessaloniki in the district of Kalamaria, having the function of the city’s peripheral ring road by the side of Thermaic Gulf. The purpose of this Study is to perform a comparative evaluation of these two alternative design concepts that have quite different concepts, targeting, sizes, costs and also different impacts for the city. The comparative evaluation takes place by performing a multi-criteria analysis, and specifically the method of Analytic Hierarchy Process (AHP). In the context of the multi-criteria analysis, the hierarchy of the problem is being structured, while suitable criteria that concern all the main aspects of impacts of large-scale road projects are inserted and afterwards are weighted. Depending on the extent of their correspondence with these weighted criteria, the two design concepts are evaluated in a systematic way and, using the algorithm of AHP, they receive their final rankings. The result of the process is that the design project with the highest ranking is the second one, which consequently is chosen for implementation. At the end of the process, a sensitivity analysis concerning the evaluation criteria is performed, in order to check up the validity of the result. Indeed, the analysis validates the dominance of the second design project.